
IŠANKSTINĖ (RINKOS) KONSULTACIJA
Dėl „Essential Cloud“ licencijų arba lygiavertės programinės įrangos ir licencijų  nuomos viešojo pirkimo 

[bookmark: _E-kvitų_ekosistemos_diegimas]Valstybinė mokesčių inspekcija prie Lietuvos Respublikos finansų ministerijos (toliau — VMI prie FM arba Perkančioji organizacija) vadovaudamasi Lietuvos Respublikos viešųjų pirkimo įstatymo (toliau — VPĮ) 27 str., siekdama tinkamai pasirengti numatomam vykdyti „Essential Cloud“ licencijų arba lygiavertės programinės įrangos ir licencijų  nuomos viešajam pirkimui (toliau — Pirkimas), kviečia nepriklausomus ekspertus ir / ar rinkos dalyvius, turinčius patirtį ir kompetencijos, suteikti išankstines konsultacijas. 
Išankstinės (rinkos) konsultacijos (toliau — Konsultacija) tikslas: 
Siekiame pristatyti būsimą Pirkimą galimiems tiekėjams ir išsiaiškinti ar rinkos dalyviai gali pasiūlyti Pirkimo objektą pagal toliau pateiktą techninę specifikaciją ir pasižymintį pateiktomis unikaliomis savybėmis, toliau pateiktu terminu, neviršijant Pirkėjo turimos finansavimo sumos. Taip pat Konsultacija siekiama gauti pastebėjimus ir siūlymus, kurie padėtų paskatinti didesnį tiekėjų suinteresuotumą dalyvauti Pirkime.

VMI prie FM prašo rinkos dalyvių suteikti Konsultaciją ir atsakyti į šiuos klausimus:
	Eil. Nr.
	Klausimas
	Atsakymas

	1.
	Ar galite pateikti „Essential Cloud“ licencijas arba lygiavertę programinę įrangą ir licencijas 5 metų laikotarpiui 4 finansinėms institucijoms, neviršijant Pirkėjo turimos finansavimo sumos? 
	

	2.
	Ar galėsite suteikti „Essential Cloud“ licencijas arba lygiavertę programinę įrangą ir licencijas iki 2026-12-23? 
	

	3.
	Ar lygiavertė programinė įranga su licencijomis jau yra anksčiau įdiegta (nebandomasis sprendinys) ir eksploatuojama kitų užsakovų? Pateikti konkrečius užsakovus. 
	

	4.
	Jei turite kitų pastebėjimų ar pasiūlymų ― prašytume pateikti.
	


 Lygiaverte programine įranga laikoma PĮ, kuri atitinka žemiau nurodytas Essential Cloud  išskirtines (unikalias) savybes.
PIRKIMO OBJEKTAS
Siekiamas įsigyti pirkimo objektas — Programinės įrangos „Essential Cloud“ arba lygiavertės programinės įrangos ir licencijų nuoma: 4 licencijų (po vieną kiekvienai institucijai: VMI prie FM (Pirkėjui), Lietuvos Respublikos finansų ministerijai, Muitinės departamentui prie Lietuvos Respublikos finansų ministerijos, Valstybinio socialinio draudimo fondo valdybai prie Socialinės apsaugos ir darbo ministerijos) nuoma 2027-2031 metams (60 mėnesiams) (toliau — Prekė).
Pirkimo objektui skirta lėšų suma —351 000 EUR be PVM (424 710 EUR su PVM), pagal bendrojo viešųjų pirkimų žodyno (toliau − BVPŽ) skaitmeninis kodas 48000000-8, priskirtas 480 prekių grupei.
ESSENTIAL CLOUD IŠSKIRTINĖS (UNIKALIOS) SAVYBĖS
Essential Cloud yra programinė įranga, kurios pagrindu veikia metaduomenų bazė šiose LR finansinėse institucijose: Valstybinė mokesčių inspekcija prie Lietuvos Respublikos finansų ministerijos; Muitinės departamentas prie Lietuvos Respublikos finansų ministerijos; Valstybinio socialinio draudimo fondo valdyba prie Socialinės apsaugos ir darbo ministerijos; Lietuvos Respublikos finansų ministerija.
„Essential Cloud“ programinė įranga rinkoje išsiskiria šiomis išskirtinėmis (unikaliomis) savybėmis:
· Essential Cloud suteikia išplečiamą metaduomenų modelį ir ontologijos sistemą skirtą metaduomenims valdyti. Ši sistema apibrėžia ir užtikrina visų duomenų objektų, ryšių tarp jų (abiem kryptimis) ir semantikos suderinamumą. Šis funkcionalumas yra struktūriškai integruotas į sprendimą. Ši savybė plačiai išnaudota kuriant VMI metaduomenų bazę (pvz, ontologinėmis savybėmis aprašomi metaduomenys apie informacinius vienetus); 
· Essential Cloud suteikia galimybę plėsti metaduomenų modelį, interaktyviai be programavimo ar gamintojo pagalbos;
· Essential Cloud naudoja integruotą grafų duomenų bazę, skirtą sudėtingiems ryšiams tarp verslo procesų, informacinių sistemų ir duomenų vaizduoti. Savybė metaduomenų bazėje panaudota susiejant institucijos veiklos procedūrų aprašymus su metaduomenimis apie informacines sistemas, informacinius srautus, informacinius vienetus;
· Essential Cloud naudoja integruotą dokumentų duomenų bazę, skirtą nestruktūrizuotiems ir pusiau struktūrizuotiems duomenims saugoti. Metaduomenų bazėje aprašyti ir apjungti analitikai reikalingi laisvai internete platinami informacijos šaltiniai; 
· Essential Cloud palaiko įvairių tipų duomenų saugojimą, įgalinant grafų, dokumentų, reliacinių duomenų ir metaduomenų saugojimą vieningoje architektūroje. VMI metaduomenų bazėje aprašytos institucijos veiklos procedūros su (BPMN schemomis), metaduomenys apie informacines sistemas, metaduomenys apie pareigybes, metaduomenys apie duomenų informacinėse sistemose duomenų kokybės kriterijus, dimensijos ir kt. Visi šie metaduomenys yra skirtingų struktūrų;
· Essential Cloud turi savyje integruotą ataskaitų platformą. VMI metaduomenų bazėje, panaudojant šios platformos standartinius funkcionalumus ir papildomą programinį kodą, yra sukurta virš 50 ataskaitų.
· Essential Cloud turi 80 programavimo sąsajų (angl. API, Application Programming Interface). Šios programavimo sąsajos yra suderintos su vidiniu platformos metaduomenų modeliu ir naudojamos integracijai su kitomis išorinėmis sistemomis.

[bookmark: _Hlk217383415]TECHNINĖ SPECIFIKACIJA

1. Programinės įrangos „Essential Cloud“ licencijų arba lygiavertės programinės įrangos ir licencijų nuoma, skirta Valstybinės mokesčių inspekcijos prie Lietuvos Respublikos finansų ministerijos (toliau – Pirkėjas) ir Lietuvos Respublikos finansų ministerijos, Muitinės departamento prie Lietuvos Respublikos finansų ministerijos, Valstybinio socialinio draudimo fondo valdybos prie Socialinės apsaugos ir darbo ministerijos (toliau — FI) metaduomenų bazės teisėtam naudojimui, įskaitant programinės įrangos gamintojo palaikymo paslaugas.
Perkamos (nuomojamos) papildomos licencijos turi suteikti teisę naudotis programine įranga visą sutarties galiojimo laikotarpį. 
	Prekė
	Reikalavimas
	Pastaba

	Licencijos 2027-2031 metams (bendrai 60 mėnesių)
	Atvira licencija, licencijos naudotojų skaičius neribotas. 
	Turi būti suteikta atskira programinės įrangos licencija kiekvienai institucijai – Pirkėjui ir trims FI, iš viso keturioms (4) institucijoms, visam sutartyje nustatytam laikotarpiui.



2. VMI metaduomenų bazė yra realizuota naudojant „Essential Cloud“ programinę įrangą (toliau – PĮ). Dabartinėje realizacijoje yra sukurtas, įgyvendintas ir eksploatuojamas metaduomenų modelis bei visi funkcionalumai, įskaitant sprendimus, kurie yra adaptuoti institucijoms, atsižvelgiant į jų specifinius poreikius. Institucijų darbuotojai (informacinių technologijų specialistai ir metaduomenų bazės naudotojai) yra apmokyti dirbti su vieninga metaduomenų bazės struktūra ir jos pagrindiniais elementais (sluoksniais, klasėmis, ryšiais, ataskaitomis), kurie yra bendrai naudojami visose institucijose.
	Realizuotos metaduomenų bazės turinys
	Kiekis, vnt.

	Sluoksnių skaičius metaduomenų bazėje
	7

		Klasių skaičius metaduomenų bazėje	
	83

	Ataskaitų skaičius metaduomenų bazėje
	36

	Klasių metaduomenų importo / eksporto ataskaitos
	51 / 53


*lentelėje detalizuojami pagrindiniai realizuotos ir eksploatuojamos metaduomenų bazės struktūros elementai ir jų apimtis. Šie elementai yra esminiai ir sudaro vieningos metaduomenų bazės struktūros pagrindą.
3. Jeigu Tiekėjas siūlo kitą — lygiavertę programinę įrangą ir jos licencijas, nei šiuo metu naudoja Pirkėjas ir FI (naudojama „Essential Cloud“ programinė įranga), Tiekėjas privalo užtikrinti, kad siūloma PĮ pilnai palaikys esamą metaduomenų modelį bei visus realizuotus funkcionalumus, įskaitant sprendimus, adaptuotus ir naudojamus Pirkėjo ir kitų FI metaduomenų bazėse.
Siūlomos PĮ diegimo, migravimo ir eksploatavimo metu negali būti sumažintas, apribotas ar prarastas joks esamas sistemos funkcionalumas, duomenys ar naudotojų teisės.
Tiekėjas privalo atlikti siūlomos programinės įrangos diegimą, įgyvendinti eksploatuojamos metaduomenų bazės migravimą į naują PĮ ir užtikrinti pilną sistemos funkcionalumą po migracijos Pirkėjo ir kitų FI aplinkose.
Tiekėjas privalo pravesti ne mažiau kaip dviejų Pirkėjo ir kiekvienos FI informacinių technologijų specialistų bei pagrindinių metaduomenų bazės naudotojų mokymus, kurie savarankiškai įgalintų administruoti sistemą, atlikti eksploatuojamų duomenų valdymo veiksmus bei užtikrinti sistemos funkcionalumo tęstinumą.
Visi reikalingi darbai, mokymai ir kitos nenumatytos išlaidos turi būti įtrauktos į pasiūlymo kainą.
Tiekėjo siūloma PĮ privalo būti įdiegta ir funkcionuojanti visose keturiose FI ne vėliau kaip iki 2026-12-23.
	Pagrindiniai funkcionalumai*
	Pastaba

	Įdiegimas į egzistuojančią VMI metaduomenų bazę, kurią sudaro keturios dalys, įdiegtos skirtingose institucijose (Valstybinės mokesčių inspekcija prie Lietuvos Respublikos finansų ministerijos, Lietuvos Respublikos finansų ministerija, Muitinės Departamentas prie Lietuvos Respublikos Finansų Ministerijos, Valstybinis socialinio draudimo fondo valdyba prie Socialinės apsaugos ir darbo ministerijos)
	

	[bookmark: _Hlk219974598]Essential Cloud pritaikyto metaduomenų modelio palaikymas 
	

	Siūlomas Įmonės architektūros valdymo programinis produktas turi palaikyti ne mažiau 30 mln. įrašų
	

	Integracija su su Kontrolės ir valdymo moduliu
	Automatinis, reguliarus metaduomenų apie IS ir IS posistemius nuskaitymas į metaduomenų bazę

	Duomenų iš LRS Teisės aktų informacinės sistemos nuskaitymas  https://apps.lrs.lt/sip/p2b.tais_docs ir nuskaitytų duomenų analizė lyginant su metaduomenų bazėje esančiais veiklos procedūrų aprašymais
	

	VMI metaduomenų bazės turinio kontrolės įrankis
	Aprašyti duomenų IS kontrolės kriterijai;
 Vykdoma kontrolė pagal aprašą metaduomenų bazėje; Patikros rezultatai talpinami į metaduomenų bazę

	Ataskaitų modulis
	

	Metaduomenų eksportas į šalies metaduomenų bazės  repozitoriumą https://ivpk.github.io/DCAT-AP-LT/
	3 eksporto bylos

	Importo / eksporto moduliai
	

	Automatizuotas ir / ar dalinai automatizuotas klasių užpildymas metaduomenimis
	

	Integracija su Duomenų kokybės analizės ir kontrolės moduliu 
	


* lentelėje pateikiami pagrindiniai funkcionalumai, kuriuos siūloma programinė įranga privalo įgyvendinti. Šis sąrašas nurodo pagrindinius funkcionalumus, tačiau nėra baigtinis — Tiekėjas privalo užtikrinti realizuotų funkcionalumų palaikymą ir tinkamą integraciją.

[bookmark: _GoBack]
PASTABŲ IR PASIŪLYMŲ TEIKIMO TVARKA:
Perkančioji organizacija prašo teikti konkrečius siūlymus ir rekomendacijas pateikiant savo siūlymų pagrindimą. 
Siūlymai ir rekomendacijos turi būti pateikti iki 2026 m. vasario 5 d. 16 val. Centrinės viešųjų pirkimų informacinės sistemos susirašinėjimo priemonėmis (toliau — CVP IS).
Konsultacijos dalyviai, teikiantys išankstinę Konsultaciją, visą informaciją perduoda Perkančiajai organizacijai neatlygintinai, be teisės reikšti bet kokias pretenzijas dėl informacijos naudojimo būdo, turinio ar teisių į šią informaciją ateityje. Dalyvavimas išankstinėje Konsultacijoje yra neatlygintinas, nesuteikiantis pirmenybinio statuso dalyvaujant Pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos Konsultacijoje neturi įtakos ir nesuteikia dalyviui pirmenybės pirkimams, kurie bus skelbiami ateityje, ar jų rezultatams. Vadovaujantis VPĮ 27 str. 3-4 d., rinkos Konsultacijos dalyviai, nepažeidžiant visų Pirkime dalyvaujančių teisių ir konkurencijos, nepraranda teisės dalyvauti Pirkime.
Perkančioji organizacija šiuo metu nenumato rengti susitikimo su rinkos dalyviais.
